armvectores/hy_wikipedia_2023 huggingface dataset:
Էվանջելին Լիլլի

Էվանջելին Լիլլի (անգլ.՝ Evangeline Lilly, ամբողջ անունը` Նիկոլ Էվանջելին Լիլլի (Nicole Evangeline Lilly), օգոստոսի 3, 1979(1979-08-03), Fort Saskatchewan, Edmonton Metropolitan Region, Ալբերտա, Կանադա), կանադացի դերասանուհի, ով ճանաչում է ձեռք բերել հիմնականում «Կորուսյալները» ամերիկյան հեռուստասերիալում Քեյթ Օսթինի դերակատարմամբ, որի համար ներկայացվել էր «Սատուրն» և «Ոսկե գլոբուս» մրցանակների և ստացել է ԱՄՆ կինոդերասանների գիլդիայի մրցանակը` դրամատիկական սերիալում լավագույն դերասանական կազմի համար։


== Կենսագրությունը ==
Էվանջելին Լիլլին ծնվել է Կանադայի Ալբերտա նահանգում գտնվող Ֆորտ-Սասկաչևան քաղաքում։ Մանկությունն անցել է Բրիտանական Կոլումբիայում, որտեղ ապրել է ծնողների և կրտսեր քույրերի հետ։ 18 տարեկանում, քրիստոնեական խմբի հետ մեկնել է Ֆիլիպիններ, մի քանի շաբաթ ապրել ֆիլիպինյան ջունգլիներում, եղել աշխարհի 14 երկրներում։ Կրթությունն ստացել է Աբբոտսֆորդ քաղաքում։ Այնտեղ, որպես ուղեկցորդուհի, աշխատել է Royal Aviation ավիաընկերությունում, որի արդյունքում տիրապետում է նաև ֆրանսերեն լեզվին։ Բրիտանական Կոլումբիայի համալսարանում, որտեղ նա ուսանում էր միջազգային հարաբերություններ, իր կրթությունը ֆինանսավորելու նպատակով, Էվանջելին Լիլլին նկարահանվել է հեռուստագովազդներում, հանդես եկել որպես մոդել։ Նրան, որպես մոդել, հայտնաբերել էր «Ford Models» մոդելային գործակալության աշխատակիցը։ Ստորագրելով պայմանագիր գործակալության հետ, նա տեղափոխվել է Վանկուվեր, որտեղ ելույթներ է ունեցել նորաձևության ցուցադրություններում։
Էվանջելին Լիլլին դրվագային դերերով նկարահանվել է մի քանի հեռուստասերիալներում, սակայն նրա առաջին իրական դերը, որը նրան ճանաչում բերեց, «Կորուսյալները» հեռուստասերիալում Քեյթ Օսթինի դերն էր։ Այդ դերի համար 2006 թվականին նա ներկայացվել է «Ոսկե գլոբուս» մրցանակին` որպես լավագույն դրամատիկ դերասանուհի։ 2009 թվականին նա դարձել է L’Oréal ֆրանսիական ընկերության գովազդային դեմքը։
2008 թվականին նկարահանվել է «Փոթորկի տիրակալը» կինոնկարում։ Ֆիլմն արժանացել է «Օսկար» մրցանակի։ Այնուհետև էլֆուհի Տաուրիելի դերում նկարահանվել է Փիթեր Ջեքսոնի «Հոբիթ. Սմոգի պարապուտը» (2013թ.) և «Հոբիթ. Հինգ զորքերի ճակատամարտը» (2014թ.) ֆիլմերում։ 2015 թվականին Էվանջելին Լիլլին նկարահանվել է «Մարդ-մրջյունը» կինոնկարում, կատարելով Հոուպ Պիմի դերը։
2014 թվականին հրատարակել է իր առաջին «The Squickerwonkers» մանկական գիրքը։ Էվանջելին Լիլլին զբաղվում է բարեգործությամբ և իր հոնորարների մի մասը փոխանցում է բարեգործական հիմնադրամներին։


== Անձնական կյանքը ==
2003-2004 թվականներին, Էվանջելին Լիլլին ամուսնացած է եղել կանադացի հոկեյիստ Մյուրրեյ Հոնի հետ։ 2004-2009 թվականների նա հանդիպում էր դերասան Դոմինիկ Մոնագանի հետ, իսկ 2010 թվականից, «Կորուսյալները» հեռուստասերիալի ռեժիսորի օգնական Նորման Կալիի հետ։ Նրանք ունեն երկու երեխա` մեկ որդի (ծնվ. 2011թ.) և մեկ դուստր (ծնվ. 2015թ.):


== Ֆիլմագրությունը ==


== Ծանոթագրություններ ==
Ֆուենլաբրադա

Ֆուենլաբրադա (իսպ.՝ Fuenlabrada), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Առեա-Մետրոպոլիտենա-դե-Մադրդիդ շրջանում։ Բնակչությունը՝ 198973 մարդ (ըստ 2010 թվականի)։ Տարածքը՝ 39,1 կմ²։ Քաղաքը պրովինցիայի վարչական շրջանից հեռու է 20 կմ։


== Պատմություն ==
Երկիրը հիմնադրվել է 1315 թվականին։


== Արտաքին հղումներ ==
պաշտոնական կայք Archived 2010-06-18 at the Wayback Machine.
EMT de Fuenlabrada(չաշխատող հղում)
Mapa de satélite de Fuenlabrada en Google maps
Portal Corporativo de la Ciudad de Fuenlabrada
Ayuntamiento de Fuenlabrada Archived 2010-06-18 at the Wayback Machine.
El Buzón Archived 2011-09-26 at the Wayback Machine.
Zona Sur Archived 2008-02-05 at the Wayback Machine.
Club Baloncesto Fuenlabrada
Ligas Municipales de Baloncesto Archived 2018-06-07 at the Wayback Machine.
Página no oficial de Baloncesto Fuenlabrada Archived 2014-12-17 at the Wayback Machine.
Universidad Rey Juan Carlos - Campus de Fuenlabrada Archived 2007-10-26 at the Wayback Machine.
Búho directo Madrid-Fuenlabrada
Ayuntamiento de Fuenlabrada Archived 2010-06-18 at the Wayback Machine.
Instituto de Estadística de la Comunidad de Madrid > Ficha municipal Archived 2016-03-04 at the Wayback Machine.
Instituto de Estadística de la Comunidad de Madrid > Series estadísticas del municipio Archived 2007-09-30 at the Wayback Machine.
Para saber historias de Fuenlabrada։ memoriasFuenlabrada.blogspot.com
Վլասովսկի (Զիմովնիկի շրջան)

Վլասովսկի (ռուս.՝ Власовский), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Սևերնիի գյուղական համայնքի կազմի մեջ։
Մասուդիե (այլ կիրառումներ)

Մասուդիե, կարող է վերաբերել՝

Մասուդիե - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Մասուդիե - գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում
Գանկովիցա

Գանկովիցա (ուկրաիներեն՝ Ганьковиця), գյուղ Ուկրաինայի Անդրկարպատյան մարզի Սվալյավայի շրջանում։
Չճշտված տվյալներով Գանկովիցա գյուղում բնակվում էր 518 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գեյրբեկ-Յուրտ

Գեյրբեկ-Յուրտ (ռուս.՝ Гейрбек-Юрт, ինգուշ.՝ ГIайрбика-Юрт), գյուղ Ռուսաստանի Ինգուշեթիա հանրապետության Նազրանովսկի շրջանի կազմում։
Բնակչությունը 2010 թվականին գրանցված տվյալներով կազմում էր 164 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրեմլիններ

«Գրեմլիններ» (անգլ.՝ Gremlins), 1984 թվականին նկարահանված սարսափ կատակերգություն ֆիլմ։
Ռեժիսոր Ջո Դանթեն նկարահանել է ֆիլմը Քրիս Քոլամբոսի սցենարով, իսկ որպես ֆիլմի պրոդյուսեր հանդես է եկել Սթիվեն Սփիլբերգը։
Ֆիլմը շատ մեծ հաջողություն է ունեցել կինովարձույթում և արժանացել կինոքննդատների հավանությանը։ 1990 թվականին նկարահանվել է նաև ֆիլմի շարունակությունը՝ «Գրեմլիններ 2. Նոր խմբաքանակ» անվանումով։


== Սյուժե ==
Ֆիլմի հերոս Բիկկի Պելցերը ապրում է ամերիկյան մի փոքրիկ քաղաքում սովորական կյանքով։ Նա սովորում է, աշխատում է բանկում, ունի շուն, սիրահարված է իր գեղեցկուհի գործընկերուհուն՝ Քեյթին։
Բայց ամեն ինչ փոխվում է այն ժամանակվանից, երբ նրա հայրը՝ գյուտարար Ռենդելլ Պելցերը Ծննդյան տոներին նրան նվիրում է մի փոքրիկ զավեշտալի կենդանի՝ մոգվայ, որը նա գնում է չինական թաղամասերի խանութներից մեկում։ Վաճառողը նրանց պատվիրում 3 կարևոր բան. նրանց ներկայությամբ չմիացնել պայծառ լույս, թույլ չտալ որ նրա վրա ջուր կաթա և ամենակարևորը՝ չկերակրել նրան կեսգիշերից հետո։ Պելցերը կենդանուն անվանում է Գիզմո։
Սակայն մի անգամ Բիլլին պատահաբար թրջում է Գիզմոյին և նա սկսում է ինքնաբազմանալ՝ և ծնվում են ուրիշ փոքրիկ կենդանիներ, որոնք սակայն շատ չար են լինում։ Մի անգամ նրանք փչացնում են ժամացույցը և Բիլլին կերակրում է Գիզմոյին կեսգիշերից հետո և այդ ժամանակ Գիզմոյի վրա առաջնում են բլթակներ, որոնցից ծնվում են ավելի չար կենդանիներ՝ Գրեմլիններ։
Բիլլին սկսում է Գիզմոյի հետ պայքարել Գրեմլինների դեմ, որոնք համախմբվելով փորձում են վերացնել քաղաքը և սպանել նրա բոլոր բնակիչներին ...


== Դերերում ==
Զակ Հելլիգան - Բիլլ Պելցեր
Ֆիբի Քեյթս - Քեյթ Բերինջեր
Հոյթ Էքսթոն - Ռենդելլ Պելցեր
Ֆրենսիս Լի ՄակՔեյն - Լինն Պելցեր
Կեկ Լյուկ - միստր Վինգ, Գիզմոյի նախկին տերը
Քորի Ֆելդման - Փիթ Ֆեունտեյն
Պոլլի Հոլլիդեյ - միսսիս Ռուբի Դիգլ
Դիկ Միլլեր - Մյուրրեյ Ֆատտերման
Ջեկի Ջոզեֆ - Շեյլա Ֆատտերման
Սքոթ Բրեյդի - շերիֆ Ֆրենկ
Ջաջ Ռեյնհոլդ - Ջերալդ Հոփքինս
Էդվարդ Էնդրյուս - միստր Ռոլանդ Կորբեն
Ջոն Լու - միստր Վինգի թոռըֆիլմում երկրորդական դերերով հանդես են եկել նաև ֆիլմի ստեղծագործական կազմի անձինք և այլ հայտնի կինոդեմքեր

Սթիվեն Սփիլբերգ - հաշմանդամի սայլակով տղամարդ
Թոմ Բերինջեր - լրագրող
Ջերրի Գոլդսմիթ - հեռախոսախցիկի տղամարդ
Ուիլյամ Շալլերտ - հայր Բարտլետտ
Չաք Ջոնս - միստր Ջոնս


== Ծանոթագրություններ ==


== Արտաքին հղումներ ==
IMDb կայքում
allmovie կայքում
Գրեմլիններ Օնլայն
հոդվածներ Ֆանտաստիկայի Աշխարհ թերթում
Գրեսովսկի

Գրեսովսկի (ուկրաիներեն՝ Гресівський, Ղրիմի թաթարերեն՝ Gresovskiy), քաղաքատիպ ավան Ուկրաինայի Ղրիմի Ինքնավար Հանրապետության Սիմֆերոպոլի քաղաքային խորհուրդում։ Հիմնադրվել է 1959 թվականին։
2012 թվականի տվյալներով Գրեսովսկի քաղաքատիպ ավանում բնակվում էր 11 214 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մակարսկա

Մակարսկա (խորվ.՝ Makarska), առողջարանային քաղաք Խորվաթիայի հարավում՝ Դալմաթիայի պատմական երկրամասի Սպլիտսկո Դալմատինսկա ժուպանությունում։


== Աշխարհագրություն ==
Տեղակայված է Ադրիատիկ ծովի ափին՝ Սպլիտսկո Դալմատինսկայի վարչական կենտրոն Սպլիտից 60 կմ և Դուբրովնիկից՝ 140 կմ հեռավորության վրա։
Տարածքը ամբողջովին գտնվում է ծովեզրի վրա։ Ամենաբարձր կետը Սուրբ Յուրիի լեռն է՝ 1762 մետր բարձրությամբ։
Կլիման միջերկրածովային է։ Քաղաքի կլիմայի ձևավորման գործում կարևոր ազդեցություն ունի Ադրիատիկ ծովը։ Տարվա ամենատաք եղանակը ամառն է։ Միջին ամառային ջերմաստիճանը` 26 աստիճան։


== Բնակչություն ==
Ըստ 2011 թվականի մարդահամարի տվյալների՝ քաղաքի բնակչությունը կազմում է 13 716 մարդ։ Հիմնական բնակիչները խորվաթներն են, որոնք կազմում են ամբողջ քաղաքի բնակչության 96 %-ից ավելին։
Կան նաև մեծ քանակությամբ սերբեր։ Բնակչության հիմնական մասը խոսում է խորվաթերենով և դավանում կաթոլիկություն։


== Զբոսաշրջություն ==
Մակարսկան Խորվաթիայի կարևորագույն առողջարաննեից մեկն է։ Զբոսաշրջությունը համարվում է քաղաքի տնտեսության գլխավոր ճյուղերից մեկը։
Քաղաքի հին թաղամասում գտնվում է նավահանգիստ։ Կան բազմաթիվ հյուրանոցներ, սրճարաններ և խանութներ։


== Ծանոթագրություններ ==
Վերդենի ճակատամարտի հուշամեդալ

Վերդենի ճակատամարտի հուշամեդալ (ֆր.՝ Médaille commémorative de la bataille de Verdun, այլ աղբյուրներում օգտագործվում է նաև «Վերդենի համար» անվանումը)․ ոչ պաշտոնական շքանշան, որը սահմանվել է 1916 թվականի նոյեմբերի 20-ին Ֆրանսիայի Վերդեն քաղաքի քաղաքային խորհրդի կողմից՝ Առաջին համաշխարհային պատերազմի Վերդենի ճակատամարտի մասնակիցներին պարգևատրելու համար։ Ոչ պաշտոնական մեդալ է։ Այս շքանշանը կրելու իրավունք ունեն միայն ֆրանսիական կամ դաշնակից բանակների այն վետերանները, որոնք 1914 թվականի հուլիսի 31-ից մինչև 1918 թվականի նոյեմբերի 11-ը ծառայել են ռազմաճակատի Վերդենի հատվածում՝ Արգոնի անտառի և Սեն-Միյելի միջև, ենթարկվել են թնդանոթային ռմբակոծման (բացառությամբ օդային ռմբակոծության ենթարկվածների)։ 
Վերդենի քաղաքային խորհրդի նույն որոշմամբ ստեղծվել է «Ոսկե գիրք», որը գտնվում է քաղաքային խորհրդի շենքում, և որում գրանցվել են այս մեդալով բոլոր պարգևատրվածները։
Չնայած իր ոչ պաշտոնական կարգավիճակին, Վերդենի ճակատամարտի հուշամեդալը Ֆրանսիայի ամենապատվավոր ռազմական պարգևներից մեկն է համարվում։

		


== Ծանոթագրություններ ==
Մեդեր (այլ կիրառումներ)

Մեդեր, կարող է վերաբերել՝

Մեդեր - գյուղ Արևմտյան Հայաստանում, Սեբաստիայի վիլայեթի Եվդոկիայի գավառում
Մեդեր - կոմունա Գերմանիայում՝ Բավարիա դաշնային նահանգում
Մեդեր - գյուղ Օսմանյան կայսրությունում, Տրապիզոնի վիլայեթի Ջանիկի գավառում
Ճառընտիր (4764)

Ճառընտիր (4764), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4764 թվի տակ։ Ձեռագիրը գրվել է 1534 թվականին Մարգարէ աբեղա գրչի կողմից՝  Վանում։ Ստացողը եղել է Ստեփաննոս տանուտէրն։ Գրված է թղթի վրա, որը ունի 31x20 չափս։ Ձեռագիրը կազմված է 350 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 23ա, 256ա, 348ա և այլուր, հետագայի՝ 9ա, 28բ, 49ա և այլուր (17-րդ դար), 1ա (1757թ.), 1բ (1904թ.):


== Բովանդակություն ==
Ճառք, Խրատք (Եփրեմ, Ոսկեբերան, Բարսեղ, Յոբհ. Մանդակունի, Թէոփիլոս, անանունք),
Ներբողեանք (Ոսկեբերան, Եփրեմ, Անթիպատրոս Բոստրացի, Յակ. Սրճեցի),
Տեսիլք Գրիգոր Լուսաւորչի, Յովհ. Կոգեռնի,
Պատմութիւնք փախստեանն Քրիստոսի յԵգիպտոս, Խաչափայտին, Խաչին, որ եղև ի ձեռն Մեծին Ներսիսի,
Պատճառք Առաջաւորաց պահոց, Աւուրց Աւադ շարաթուն,
Պող. Տարոնեցւոյ Ընդդէմ ժողովոյ Քաղկեդոնի,
ՅԻմաստութենեէ Սիրաքայ,
Ի Կոչումն ընծառութեան գրոց Կիւրզի Երուսաղեմացւոյ,
ՅԱւետարանաց մեկնութեանց Ոսկեբերանի,
Վարք և վկայարանութիւնք։


== Ծանոթագրություններ ==
Ֆրանսիսկո Գոյայի նկարների ցանկ

Ֆրանսիսկո Գոյայի նկարների ցանկ, իսպանացի նկարիչ Ֆրանսիսկո Գոյայի նկարների ոչ ամբողջական շարք։
Ֆրանսիսկո Գոյայի նկարչական կարիերան սկսվել է 1771 թվականին։ Երիտասարդ նկարչի առաջին աշխատանքը դարձել է Սարագոսայի Տիրակալի տաճարի ֆրեսկոն։ Վարպետի վերջին աշխատանքը 1827 թվականին ստեղծված «Բորդոյի կաթնավաճառուհին» նկարն է։ Ստեղծագործական կյանքի ավելի քան կես դարի ընթացքում Գոյան ստեղծել է շուրջ 700 նկար, 280 օֆորտ և մոտ հազար նկար ու գոբելեն։
Ֆրանսիսկո Գոյան ռոկոկո ոճի ճանաչված վարպետ է։ Նա եղել է իսպանական արքաներ Կառլ IV-ի և Ֆերդինանդ VII-ի պալատական նկարիչը։ Գոյայի արվեստին բնորոշ է ժանրերի բազմազանությունը` դիմանկարներ, նատյուրմորտներ, պատմական ու կրոնական թեմաներով նկարներ, ժանրային գեղանկարչություն (որս, ազնվականական կյանքի դրվագներ, բռնություն, կախարդներ, սատանաներ)։ Գոյան «Մռայլ նկարներ» ֆրեսկոների շարքի հեղինակն է։
Ֆրանսիսկո Գոյայի ստեղծագործությունների ամենամեծ հավաքածուն գտնվում է Մադրիդի Պրադո թանգարանում. նրա ամենից ավելի նշանավոր ստեղծագործությունները կարելի է հենց այնտեղ տեսնել։ Նկարչի նկարները պահվում ենաև աշխարհի նշանավոր շատ այլ թանգարաններում` Լոնդոնի ազգային պատկերասրահում, Նյու Յորքի Մետրոպոլիտեն թանգարանում, Մյունխենի Հին պինակոտեկում։
Ներկա ցուցակում ընդգրկված են նկարչի նկարները, որոնք առավել հայտնի են ու առավել հաճախ են վերարտադրվում։ Ցուցակը կազմվել է Սարագոսայի համալսարանի` Ֆրանսիսկո Գոյայի նկարների մատենացանկի հիման վրա։


== Նկարների ցանկ ==


== Ծանոթագրություններ ==
Հակոբ Խալաֆյան

Հակոբ Ալբերտի Խալաֆյան (1953, Սպիտակի շրջան, Հայաստան), ռուսաստանցի հայ քանդակագործ, Ռուսաստանի գեղարվեստի ակադեմիայի թղթակից անդամ։ 


== Կենսագրություն ==
Հակոբ Խալաֆյանը ծնվել է Հայաստանի Սպիտակի շրջանի փոքր գյուղերից մեկում, որտեղ նրա հայրն ընտանիքի հետ գործուղվել էր ուսուցչության։ Երբ Հակոբը 7 տարեկան էր, ընտանիքը տեղափոխվեց Կրասնոդար։ Մանուկ հասակից նկարել է, հաճախել գեղարվեստական ստուդիա։ Ավարտել է Կուբանի պետական համալսարանի ֆիզիկայի ֆակուլտետը։ 1984 թվականից աշխատել է Սոչիի գեղարվեստական ֆոնդում։ Ավարտել է Կուբանի պետական համալսարանի գեղարվեստագրաֆիկական ֆակուլտետի հեռակա բաժինը։ 
2012 թվականին Հակոբ Խալաֆյանը դարձել է Ռուսաստանի գեղարվեստի ակադեմիայի թղթակից անդամ։ 
Ապրում և ստեղծագործում է Սոչիում։ 


== Հայտնի աշխատանքներ ==
«Բրեմենյան երաժիշտներ», Սոչի
«Ընկերությունը չի ժանգոտում» (հեղինակային անվանում՝ «Տխուր ծաղրածուն»), Տագանրոգ
«Քառյակ», Սոչի
«Վերարկուով ձի», Սոչի
«Շունը, էշը, կատուն և կիթառով մարդը», Լիպեցկ
«Շնիկեր», Լիպեցկ
«Վիշաօձը կապկի և թութակի հետ», Լիպեցկ
«Երկու ջայլամ», Լիպեցկ
«Բակապանուհի Պետրովնան», Լիպեցկ
«Ձեր առողջության կենացը», Արմավիր


== Արտաքին հղումներ ==
Հակոբ Խալաֆյանի պաշտոնական կայքը


== Ծանոթագրություններ ==
Upside Down

«Upside Down» (հայ․՝ Գլխիվայր), Դայանա Ռոսի երգ որը ձայնագրվել է իր Diana տասներորդ ստուդիական ալբոմի համար (1980), թողարկվել է որպես ալբոմի լիդ-սինգլ։ Այդ երգի հեղինակներն են Նայլ Ռոջերսը և Բերնարդ Էդվարդսը, որոնք առավել հայտնի են որպես Chic-ի 1970-ական թվականների խմբի հիմնադիրներ և առաջատարներ, ինչպես նաև պրոդյուսերներ։ Ինչպես պատմել է Նայլ Ռոջերսը, երգի ոգեշնչումը եղել է Դայանայի զվարճանալու և իր երաժշտական կարիերայի հետ փորձեր կատարելու ցանկությունը։
Երգի սյուժեի համաձայն՝ երգչուհին մնում է իր սիրեցյալի հետ, չնայած նրան, որ նա դավաճանում է նրան, քանի որ նրա հետ սիրավեպը հետաքրքիր է և հուզիչ, ինչպես նա է երգում, նրա տղան զգացմունքային տեսակետից շրջում է իրեն գլխիվայր։


== Հիթ-շքերթներ ==


== Հավաստագրեր ==


== Ծանոթագրություններ ==
344

344 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 344 թվականն է, 
IV դարի 44-րդ տարին։


== Դեպքեր ==


== Ծնունդներ ==


== Մահեր ==
Ինջեսու

Անվան այլ կիրառումների համար տե՛ս՝ Ինջեսու (այլ կիրառումներ)Ինջեսու, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Արկտա

Արկտա, ճանապարհային կայան Երևանի նահանգում, Երևան-Սևան ճանապարհին։ Գործածել է Աբիխը, որը շփոթել է Ախտա գյուղի գետ (այժմ՝ Հրազդան քաղաք, Կոտայքի մարզում)։


== Ծանոթագրություններ ==
Կլարա Ցետկինի փողոց (Յալթա)

Անվան այլ կիրառումների համար տե՛ս՝ Կլարա Ցետկինի փողոց (այլ կիրառումներ)Կլարա Ցետկինի փողոց (ռուս.՝ Улица Клары Цеткин), փողոց Ղրիմի Յալթա քաղաքում։ Անվանվել է գերմանացի մարքսիստ, ակտիվիստ, Գերմանիայի կոմունիստական կուսակցության (ԳԿԿ) հիմնադիրներից մեկի, կանանց իրավունքների պաշտպան Կլարա Ցետկինի (1857-1933) պատվին։ Սկիզբ է առնում Լենինգրադյան փողոցից և ավարտվում Ռաբոչայա և Ուդառնիկի փողոցների հանգույցում։ Երկարությունը 240 մետր է։


== Նկարագրություն ==
Յալթա քաղաքի Կլարա Ցետկինի փողոցը սկսվում է Լենինգրադյան փողոցից, հատում Չերկասովի փողոցը և ավարտվում Ռաբոչայա և Ուդառնիկի փողոցների հանգույցում։ Շատ կարճ փողոց է. երկարությունն ընդամենը 240 մետր է։ Փողոցում կա համարակալված 25 շինություն. ձախ կողմում (կենտ համարներ)՝ 14 շենք, աջ կողմում (զույգ համարներ)՝ 11։
Կլարա Ցետկինի փողոցի փոստային դասիչն է՝ 298612։
Փողոցն անվանվել է գերմանացի մարքսիստ, ակտիվիստ, Գերմանիայի կոմունիստական կուսակցության (ԳԿԿ) հիմնադիրներից մեկի, կանանց իրավունքների պաշտպան Կլարա Ցետկինի (1857-1933) պատվին։ 1889 թվականին նա մասնակցել է Փարիզում բացված II Ինտերնացիոնալի սահմանադիր կոնգրեսի նախապատրաստմանը և աշխատանքներին։ Սատարման է արժացել Ֆրիդրիխ Էնգելսի կողմից։ Հետագայում մասնակցել է II Ինտերնացիոնալի բոլոր կոնգրեսներին։ Կոպենհագենում 1910 թվականին կայացած սոցիալիստական միջազգային կոնֆերանսում Ցետկինի առաջարկությամբ որոշվել է մարտի 8-ը նշել Կանանց միջազգային օր։ 1920 թվականից մշտապես ընտրվել է Ռայխստագի պատգամավոր։ Թաղված է Մոսկվայում, Կարմիր հրապարակում, Կրեմլի պատի տակ։


== Ծանոթագրություններ ==


== Աղբյուրներ ==
Улица Клары Цеткин в Ялте
Подробная карта Улица Клары Цеткин, город Ялта со спутника с номерами домов, индекс и маршруты, Яндекс, Гугл карты


== Արտաքին հղումներ ==
Почтовый индекс улица Клары Цеткин, г. Ялта
Բորսո դել Գրապա

Բորսո դել Գրապա (իտալերեն՝ Borso del Grappa), կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 4935 մարդ, խտությունը՝ 154 մարդ/կմ²։ Զբաղեցնում է 32 կմ² մակերես։ Փոստային ինդեքս՝ 31030, հեռախոսային կոդ՝ 0423։


== Ծանոթագրություններ ==
Լեբեդկի (գյուղ, Գագարինսկի շրջան)

Լեբեդկի (ռուս.՝ Лебедки), գյուղ Ռուսաստանի, Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աշտարակ (Աջափնյակ)

Անվան այլ կիրառումների համար տե՛ս՝ Աշտարակ (այլ կիրառումներ)Աշտարակ, մեգալիթյան կառույց և պատմամշակութային հուշարձան Հայաստանի մայրաքաղաք Երևանի Աջափնյակ վարչական շրջանի հին գերեզմանոցում։ 


== Պատմություն ==
Աշտարակը գտնվում է Աջափնյակ վարչական շրջանի հին գերեզմանոցում, դամբարանադաշտի կենտրոնական մասում, ամենամեծ դամբանաբլրի կենտրոնում, թվագրվում է մ․թ․ա․ 2-րդ հազարամյակի կեսով։ Հայտնաբերվել է 1990-ական թվականներին՝ Երևանի համալսարանի հնագիտական գիտահետազոտական լաբորատորիայի աշխատակիցների կողմից, վկայագիրը կազմել է Ֆիրդուս Մուրադյանը՝ 1992 թվականի հուլիսին։


== Ճարտարապետական նկարագիր ==
Հուշարձանն իրենից ներկայացնում է բոլորաձև աշտարակ։ Ունի 15 մետր բարձրություն։


== Ծանոթագրություններ ==
Ազամատովո (գյուղ, Ալնաշսկի շրջան)

Ազամատովո (ռուս.՝ Азаматово), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 397 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժերնովկա (այլ կիրառումներ)

Ժերնովկա, կարող է վերաբերել՝

Ժերնովկա - գյուղ Ռուսաստանի, Սմոլենսկի մարզի Սիչովսկի շրջանի կազմում
Ժերնովկա - գետ Ռուսաստանում, Իլևնայի վտակը
Վերա Զվոնարյովայի կարիերայի վիճակագրություն

Վերա Զվոնարյովայի կարիերայի վիճակագրությունը ներկայացնում է ռուս թենիսիստուհի և կանանց մենախաղի աշխարհի նախկին թիվ 2 ռակետ Վերա Զվոնարյովայի կարիերայի հիմնական վիճակագրությունը և մրցաշարերի եզրափակիչներում մասնակցությունը և արդյունքները։ Զվոնարյովան հաղթել է WTA կանանց մենախաղի 12 մրցաշարերում և եզրափակիչ է հասել 2008 թվականի WTA Ամփոփիչ մրցաշարում, 2010 թվականի Ուիմբլդոնի մրցաշարում և 2010 թվականի ԱՄՆ բաց առաջնությունում։ Նա բրոնզե մեդալի է արժանացել 2008 թվականի Պեկինի Օլիմպիական խաղերում։ Բացի այդ, Զվոնարյովան Մեծ Սաղավարտի մրցաշարի չորս տիտղոսի է արժանացել կանանց զուգախաղում (2006 ԱՄՆ բաց առաջնություն, 2012 Ավստրալիայի բաց առաջնություն) և խառը զուգախաղում (2004 ԱՄՆ բաց առաջնություն, 2006 Ուիմբլդոնի մրցաշար)։


== Հիմնական եզրափակիչներ ==


=== Մեծ Սաղավարտի եզրափակիչներ ===


==== Մենախաղ 2 (0–2) ====


==== Զուգախաղ 3 (2–1) ====


==== Խառը Զուգախաղ 2 (2–0) ====


=== Օլիմպիական եզրափակիչներ ===


==== Մենախաղ (1 Բրոնզե մեդալ) ====


=== WTA Ամփոփիչ մրցաշարի եզրափակիչներ ===


==== Մենախաղ 1 (0–1) ====


=== Մակարդակ I / Premier Mandatory & Premier 5 finals ===


==== Մենախաղ 7 (1 տիտղոս, 6 պարտություն) ====


==== Զուգախաղ 4 (3 տիտղոս, 1 պարտություն) ====


== WTA մրցաշարերի եզրափակիչներ ==


=== Մենախաղ 30 (12–18) ===


=== Զուգախաղ 12 (6–6) ===


== Մրցաշարերի վիճակագրություն ==


=== Մենախաղ ===


=== Զուգախաղ ===


=== Խառը զուգախաղ ===


== Մրցախաղեր այլ թենիսիստուհիների հետ ==


=== Հաղթանակներ աշխարհի թիվ 1 ռակետների նկատմամբ ===


=== Զվոնարյովայի հաղթանակների և պարտությունների վիճակագրությունը Թոփ-10-յակի թենիսիտուհիների հետ մրցակցություններում։ ===
Աշխարտի թիվ 1 ռակետ եղած թենիսիստուհիները նշված են թավատառ։


=== Հաղթանակներ Թոփ-10-յակի թենիսիտուհիների նկատմամբ ===


== Մեծ Սաղավարտի մրցաշարերի դասակարգում ==


== Կարիերայի ընթացքում WTA մրցաշարերում շահած գումարներ ==


== Արտաքին հղումներ ==
Վերա Զվոնարյովան WTA կայքում
Վերա Զվոնարյովան ITF կայքում Archived 2014-04-25 at the Wayback Machine.
Վերա Զվոնարյովայի պատանեկական պրոֆիլը ITF կայքում Archived 2016-03-22 at the Wayback Machine.
Վերա Զվոնարյովան Ֆեդերացիայի գավաթի մասնակցի կայքում Archived 2015-04-17 at the Wayback Machine.
Ժորա Դավթյան

Ժորա Գևորգի Դավթյան (16.3.1960, Երևան – 1.8.1990, Լաչինի շրջան), բորտմեխանիկ, Արցախյան ազատամարտի մասնակից։ Ավարտել է Տրոիցկի (Չելյաբինսկի մարզ, Ռուսաստան) ավիատեխնիկական ուսումնարանը (1980) և Կիևի ավիացիոն ինստիտուտը (1987)։
1980–1990 թվականներին աշխատել է «Էրեբունի» օդանավակայանում։ 
1989–1990 թվականներին մասնակցել է ԼՂ ինքնապաշտպանությանը։ Ընդհանուր թռիչքաժամը ԼՂ-ում կազմել է 98 ժամ։
Հետմահու պարգևատրվել է ԼՂՀ «Մարտական խաչ» 2-րդ աստիճանի շքանշանով։ Զոհվել է հերթական մարտական առաջադրանքը կատարելիս։ Թաղված է Երևանում։


== Ծանոթագրություններ ==
Աղասի Աղասյան

Աղասի Կորյունի Աղասյան (օգոստոսի 29, 1988(1988-08-29), Երևան, Հայկական ԽՍՀ, ԽՍՀՄ - հուլիսի 8, 2019(2019-07-08), Երևան, Հայաստան), հայ ծանրամարտիկ, ծանրամարտի համաշխարհային ուսանողական խաղերի, երիտասարդների Եվրոպայի չեմպիոն, Հայաստանի բազմակի չեմպիոն։


== Կենսագրություն ==
Աղասի Աղասյանը ծնվել է 1988 թվականի օգոստոսի 29-ին, Երևանում։ Մանկության տարիներից զբաղվել է ծանրամարտով։


== Մարզական կարիերա ==
Ծանրամարտում Աղասի Աղասյանի առաջին լուրջ նվաճումը եղել է 2010 թվականի հուլիսին, երբ Աղասին մասնակցել է ծանրամարտի աշխարհի երկրորդ ուսանողական առաջնությանը և դարձել աշխարհի չեմպիոն։ 2010 թվականի նոյեմբերին Աղասին դարձել է Եվրոպայի երիտասարդական առաջնության՝ մինչև 23 տարեկանների տարիքային խմբի փոխչեմպիոն։ 2011 թվականին ևս Աղասին դարձել է Համաշխարհային ուսանողական խաղերի չեմպիոն։ 2012 թվականին՝ 24 տարեկանում, նա նվաճել է Ուսանողների աշխարհի առաջնության արծաթե մեդալը։ Հաջորդ տարի՝ 2013 թվականին, նա դարձել է համաշխարհային ուսանողական խաղերի չեմպիոն։
2014 թվականի ապրիլին Աղասին, մասնակցելով Ծանրամարտի Եվրոպայի առաջնությանը, 85 կգ քաշային կարգի B ենթախմբում գրավել է առաջին տեղը։
2014 թվականի նոյեմբերին Աղասի Աղասյանը մասնակցել է Ալմաթիում ընթացող ծանրամարտի աշխարհի առաջնությանը և B խմբում զբաղեցրել հինգերորդ հորիզոնականը։
2016 թվականին պետք է մասնակցեր «Fajr Cup» մրցաշարին, սակայն մասնակցեց միայն Առաքել Միրզոյանը։
Աղասի Աղասյանը 2016 թվականին մասնակցել է ծանրամարտի Հայաստանի տղամարդկանց առաջնությանը։ Այս առաջնությանը նախորդել էր Հայաստանի ծանրամարտի տղամարդկանց հավաքականի գլխավոր մարզիչ Փաշիկ Ալավերդյանի մամուլի ասուլիսը, որի ժամանակ նա միանշանակորեն հայտարարել էր, որ Աղասի Աղասյանը որքան էլ լավ մարզավիճակում գտնվի, միևնույն է, չի հրավիրվելու ազգային թիմ։ Առաջնության ժամանակ նա պայքարել է մինչև 94 կգ քաշային կարգում (մինչ այդ հիմնականում հանդես էր գալիս մինչև 85 կգ քաշային կարգում) և զբաղեցրել 2-րդ հորիզոնականը՝ երկամարտի 344 կգ արդյունքով։ Զիջել է միայն գյումրեցի երիտասարդ ծանրորդ Կարուշ Ղուկասյանին, որի երկամարտի արդյունքը 350 կգ էր։ Վերջին մոտեցման ժամանակ Աղասին ծանրաձողը նախատեսվածից երկար է պահել իր գլխավերևում, ինչից հետո հանել է մարզակոշիկները և թողել մրցահարթակի վրա․ այդ առաջնությունը որոշիչ էր օլիմպիական խաղերի ուղեգիր նվաճելու համար, սակայն առաջնության ժամանակ տեղի ունեցած տարօրինակ միջադեպի պատճառով ծանրորդը չստացավ օլիմպիական ուղեգիր, անգամ չմասնակցեց պարգևատրման արարողությանը՝ այդ կերպ արտահայտելով իր դժգոհությունը։ Առաջնությունից հետո ծանրորդը գրառում կատարեց իր ֆեյսբուքյան էջում․

Միջադեպից հետո Աղասի Աղասյանը հայտարարեց, որ մտադիր է մարզչական աշխատանքով զբաղվել։
2016 թվականի օգոստոսին Բրազիլիայում ընթացող օլիմպիական խաղերի ժամանակ 85 կգ քաշային կարգում հանդես եկող Առաքել Միրզոյանը դուրս է մնում պայքարից, ինչից հետո Աղասի Աղասյանն իր ֆեյսբուքյան էջում հետևյալ բովանդակությամբ գրառում է կատարում․

2017 թվականին հեռացել է մեծ սպորտից։


== Անձնական կյանք ==
Աղասի Աղասյանը ամուսնացած էր։ Ուներ մեկ դուստր և մեկ որդի։


== Մահ ==
Աղասի Աղասյանը մահացել է 2019 թվականի հուլիսի 8-ին՝ հուլիսի 5-ին տեղի ունեցած ողբերգական ավտովթարի հետևանքով։


== Ծանոթագրություններ ==
Էմերզաքեր

Էմերզաքեր  (գերմ.՝ Emersacker), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Աուգուբուրգ շրջանի կազմում։ Բնակչությունը կազմում է 1395 մարդ (ըստ 2010 թվականի դեկտեմբերի 31-ի)։ Տարածքը կազմում է 11.77 կմ²։ Պաշտոնական կոդ՝ 09 7 72 137։


== Ծանոթագրություններ ==


== Արտաքին հղումներ ==
պաշտոնական կայք Archived 2007-09-27 at the Wayback Machine.
Արիստակյան

Արիստակյան, հայկական ազգանուն։


== Ազգանունը կրողներ ==
Եվգենիա Գերասիմի Արիստակյան-Պոլյակինա (1890-1970), գրող, թատերական գործիչ։


== Տես նաև ==
Արիսյան
Արիստակեսյան


== Ծանոթագրություններ ==
Պյոշա

Պյոշա  (ռուս.՝ Пёша), գետ Ռուսաստանում, հոսում Արխանգելսկի մարզում։ Գետաբերանը տեղակայված է Բարենցեվո ծովի գետի ափին։ Գետի երկարությունը 257 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000021609
Հիդրոլոգիական ուսումնասիրությունների կոդը - 103002160
Ավազանի կոդը -  03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բուրիսա

Բուրիսա, հնագույն երկրամաս Հայկական լեռնաշխարհում։ Ուրմիա լճի հարավ-արևմուտքում։ Հիշատակվում է ասորեստանյան սեպագիր արձանագրություններում։


== Ծանոթագրություններ ==
Պորտու (ֆուտբոլային ակումբ)

Անվան այլ կիրառումների համար տե՛ս՝ Պորտու (այլ կիրառումներ)
«Պորտու» (պորտ.՝ Futebol Clube do Porto), պորտուգալական սպորտային ակումբ համանուն քաղաքից։ 1990 թվականին հայտարարվել է, որ ակումբի հիմնադիրն է եղել վաճառական Անտոնիո Նիկոլայ դե Ալմեյդան։
«Պորտու»-ն, «Բենֆիկա»-ն և «Սպորտինգ»-ը համարվում են Պորտուգալիայի «մեծ եռյակը»։ «Պորտու»-ն երկու անգամ հաղթել է Չեմպիոնների Լիգայի խաղարկությունում
և մեկ անգամ հաղթել է ՈՒԵՖԱ Եվրոպայի Լիգան։ Ակումբի առաջին ձեռքբերումը եղավ, երբ ՈՒԵՖԱ Եվրոպայի Լիգայի առաջնությունում դուրս եկավ եզրափակիչ «Լիվերպուլ»-ի հետ, որտեղ հաղթեց և հռչակվեց չեմպիոն։


== Պատմություն ==
«Պորտու» ֆուտբոլային ակումբը հիմնադրվել է 1893 թվականին, Պորտու քաղաքում։
1893 թվականի սեպտեմբերի 28-ին Անտոնիո Նիկոլայ դե Ալմեյդան ասաց, որ ցանկանում է արտասահմանում ֆուտբոլային ակումբ հիմնել, որի անունը կլինի՝ Foot-ball Club do Porto: Հիմնադրամը որոշեց, որ ակումբի ծծնդյան օրը պետք է հարմարվի սեպտեմբերի 28-ը քանի որ այդ օրը ծնվել է պորտուգալացի արքա Կարլուշը։ Պորտուգալիայի արքայական պալատի գույները եղել են սպիտակ և կապույտ, այդ պատճառով է, որ ակումբի համազգեստի գույները սպիտակ և կապույտ են։ «Պորտու»-ի առաջին խաղին հրավիրված են եղել արքան և նրա կինը։
«Պորտու»-ի առաջին նվաճումը 1912 թվականին էր, երբ Ժոզե Մոնտեյրու դա Կոշտաի անվան գավաթի մրցաշարում հաղթանակ տարավ ակումբը։


== Նվաճումներ ==


=== Ազգային նվաճումներ ===
Պորոտուգալիայի ֆուտբոլի առաջնություն
 Չեմպիոն (30). (1934-35, 1938-39, 1939-40, 1955-56, 1958-59, 1977-78, 1978-79, 1984-85, 1985-86, 1987-88, 1989-90, 1991-92, 1992-93, 1994-95, 1995-96, 1996-97, 1997-98, 1998-99, 2002-03, 2003-04, 2005-06, 2006-07, 2007-08, 2008-09, 2010-11, 2011-12, 2012-13, 2017-18, 2019-2020, 2021-22)
Պորտուգալիայի ֆուտբոլի գավաթ
 Տիտղոսակիր (20). (1921-22, 1924-25, 1931-32, 1936-37, 1955-56, 1957-58, 1967-68, 1976-77, 1983-84, 1987-88, 1990-91, 1993-94, 1997-98, 1999-00, 2000-01, 2002-03, 2005-06, 2008-09, 2009-10, 2010-11)
 Եզրափակչի մասնակից (14). (1923-24, 1930-31, 1952-53, 1958-59, 1960-61, 1963-64, 1977-78, 1979-80, 1980-81, 1982-83, 1984-85, 1991-92, 2003-04, 2007-08)
Պորտուգալական լիգայի գավաթ
 Եզրափակչի մասնակից (2). (2010, 2013)
Պորոտուգալիայի Սուպերգավաթ (Ռեկորդ)
 Տիտղոսակիր (20). (1981, 1983, 1984, 1986, 1990, 1991, 1993, 1994, 1996, 1998, 1999, 2001, 2003, 2004, 2006, 2009, 2010, 2011, 2012, 2013)
 Եզրափակչի մասնակից (9). (1979, 1985, 1988, 1992, 1995, 1997, 2000, 2007, 2008)


=== Միջազգային նվաճումներ ===
ՈՒԵՖԱ Չեմպիոնների Լիգա
 Հաղթել է (2). 1987, 2004
ՈՒԵՖԱ Եվրոպայի Լիգա
 Տիտղոսակիր (2). (2003, 2011)
 Եզրափակչի մասնակից (1). (1984)
ՈՒԵՖԱ Սուպեր գավաթ
 Տիտղոսակիր (1). (1987)
 Եզրափակչի մասնակից (3). (2003, 2004, 2011)
Ֆուտբոլի միջմայրցամաքային գավաթ
 Տիտղոսակիր (2). (1987, 2004)


== Արտաքին հղումներ ==
Պորտո ՖԱ-ի պաշտոնական կայք էջը (պորտ.), (անգլ.)


== Ծանոթագրություններ ==
Ռեպկի (այլ կիրառումներ)

Ռեպկի, կարող է վերաբերել՝

Ռեպկի - գյուղ, Ուկրաինայի Խարկովի մարզի Բոգոդուխովի շրջանում
Ռեպկի - գյուղ, Ուկրաինայի Խմելնիցկիի մարզի Իզյասլավի շրջանում
Ռեպկի - գյուղ, Ուկրաինայի Սումիի մարզի Ռոմնիի շրջանում
Ռեպկի - քաղաքատիպ ավան, Ուկրաինայի Չեռնիգովի մարզի Ռեպկիի շրջանում
Բրայան շրջան (Ջորջիա)

Բրայան շրջան (անգլ.՝ Bryan County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.145 կմ² է, բնակչությունը՝ 23.417 մարդ (2010 թ. տվյալներով)։ Շրջկենտրոնն է Փեմբրոկ բնակավայրը։ Կազմավորվել է 1793 թ.։
Կիզիլ Օկտյաբր (գյուղ, Իշիմբայսկի շրջան)

Կիզիլ Օկտյաբր (ռուս.՝ Кызыл Октябрь, բաշկիրերեն՝ Ҡыҙыл Октябрь), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2010 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարակալա (Բասենի գավառ)

Կարակալա, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Հասանկալա քաղաքից 15 կմ հյուսիս-արևմուտք, Արաքսի ավազանի գետակներից մեկի ափին։
Տարածքը լեռնային էր։
Գյուցի 1.5 կմ հարավ-արևելք կա գյուղատեղի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լուսին (մուլտֆիլմ)

«Լուսին» (իտալերեն՝ La Luna), Pixar ստուդիայի կարճամետրաժ անիմացիոն ֆիլմն է, որն առաջին անգամ ցւցադրվել է 2011 թվականի հունիսի։ Ֆիլմի ամբողջական պրեմիերան տեղի է ունեցել 2012 թվականի հւնիսին Pixar-ի «Խիզախ սիրտը» լիամետրաժ ֆիլմի հետ։ «Լուսին» ֆիլմը մտնում է Pixar-ի կարճամետրաժ մուլտֆիլմերի հավաքածուի մեջ։
Մուլտֆիլմն առաջադրվել է «Օսկար» մրցանակի, որպես լավագույն կարճամետրաժ անիմացիոն մուլտֆիլմ։


== Սյուժե ==
Փոքրիկ տղա Բամբինոն իր հայրիկի և պապիկի հետ կեսգիշերին փայտե նավակով օվկիանոսով ուղևորվում են անսովոր ուղևորության։ Տղան առաջին անգամ տեղեկանում է, թե ինչ անսովոր աշխատանք է կատարում իր ընտանիքը։
Հիմա Բամբինոն պետք է ընտրի կյանքի ճանապարհ. հետևի իր հորը և պապին, թե գտնի իր սեփական ուղին։
Սյուժեի վրա ազդեցություն է գործել ոչ միայն ռեժիսորի անձնական ապրումները, այլև Անտուան դը Սենտ-Էքզյուպերիի և Իտալո Կալվինոյի արվեստը։


== Հնչյունավորում ==
Բամբինո՝ Կրիստա Շեֆլեր (Krista Sheffler)
Հայր՝ Տոնի Ֆուչիլ (Tony Fucile)
Պապիկ՝ Ֆիլ Շերիդան (Phil Sheridan)


== Ծանոթագրություններ ==


== Արտաքին հղումներ ==
Պաշտոնական կայքէջ
«Լուսին» Pixar-ի նոր կարճամետրաժ մուլտֆիլմը(չաշխատող հղում)
Էնրիկո Կասարոզայի հարցազրույցը
Իշխանակ

Իշխանակ (ծնվել և մահացել է անհայտ թվականներին), Հերեթ-Կամբեճանի թագավոր 956 թվականից։ Համամ-Գրիգոր Բարեպաշտի թոռը և Հերեթ-Կամբեճանի հայկական թագավորության հիմնադիր Ատրներսեհի որդին։ Աջակցել է Հայոց կաթողիկոս Անանիա Ա Մոկացուն՝ Գանձասարում գումարած եկեղեցական ժողովում, որը վերացրեց Աղվանից կաթողիկոսության թեմերում սողոսկած անջատական տրամադրությունը՝ վերստին ամրապնդելով Հայոց եկեղեցու և Աղվանից կաթողիկոսության միասնությունը։ Հետագայում Իշխանակը ամուսնացավ վրաց իշխան Գուրգենի քույր Դինարի հետ, տեղի տալով նրա հորդորներին, Հերեթ-Կամբեճանի հայությանը դավանափոխ արեց՝ դարձնելով քաղկեդոնականության։
Հրաշքներով լի աշխարհ (ֆիլմ)

«Հրաշքներով լի աշխարհ» (անգլ.՝ Wonderstruck), ամերիկացի ռեժիսոր Թոդ Հեյսնի դրաման՝ նկարահանված 2017 թվականին։ Ֆիլմի սյուժեի հիմքում ընկած է Բրայան Սելզնիկի համանուն վեպը։
Ֆիլմի համաշխարհային պրեմիերան տեղի ունեցավ 2017 թվականի մայիսին 18-ին՝ «Կաննի կինոփառատոնի» ժամանակ։


== Սյուժե ==
Պատմությունը երիտասարդ երեխաներ Բենի և Ռոուզի մասին է, որոնք ապրում են տարբեր դարաշրջաններում և չեն կարող հաշտվել շրջապատող աշխարհի հետ։ Բենը երազում է գտնել իր հորը։ Ռոուզի մտքերը զբաղեցնում է խորհրդավոր դերասանուհին։


== Դերերում ==
Միշել Ուիլյամս- Էլեն
Ջուլիան Մուր - Լիլիան/Ռոուզ
Օակս Ֆեգլի- Բեն
Թոմ Նունեն- Ծեր Ուոլթեր
Քորի  Սմիթ- Ուոլթեր
Ջեյմս Ուրբանյակ
Էմի Հարգրիվս- Ջեննի
Մարկո Կակա- Ֆերրի
Դեմիեն Յանգ- Օտտո
Մորգան Թերներ- Ջանեթ
Ջեյդեն Մայքլ- Ջեյմի
Եկատիրինա Սամսոնով- Հաննա
Հեյս Ուելֆորդ- Գրեգ


== Մրցանակներ ==
2018 - «Սատուրն» կինոմրցանակի երեք անվանակարգ՝ լավագույն անկախ ֆիլմ, լավագույն երիտասարդ դերասան կամ դերասանուհի, ֆիլմի  լավագույն երաժշտություն
2017 - Ոսկյա արմավենու ճյուղ, Կաննի կինոփառատոն


== Ծանոթագրություններ ==


== Արտաքին հղումներ ==
«Հրաշքներով լի աշխարհ (ֆիլմ)»(անգլ.) ֆիլմը Internet Movie Database կայքում
«Հրաշքներով լի աշխարհ (ֆիլմ)»(անգլ.) ֆիլմը Metacritic կայքում:
Հրաշքներով լի աշխարհ (ֆիլմ)(անգլ.) ֆիլմը Rotten Tomatoes կայքում
ﺝ (ջիմ)

Ջիմ (արաբ․՝ ج‎‎ — ջիմ), արաբական այբուբենի հինգերորդ տառը։ Հայերենում համապատասխանում է «Ջ» տառին։ Համարվում է լուսնային հարֆ:


== ج տառի միացումը ==


== Տես նաև ==
Արաբերեն
Արաբերենի այբուբեն
Սաբեճվայո

Սաբեճվայո (վրաց.՝ საბეჭვაიო), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։


== Աշխարհագրություն ==
Աշխարհագրորեն Սաբեճվայո գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 160 մետր բարձրության վրա։
Օիրեմեը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Օիրեմեի հեռավորությունը կազմում է 16 կմ։


== Բնակչություն ==
Ըստ 2014 թվականի մարդահամարի տվյալների՝ Սաբեճվայոյի բնակչությունը կազմում է 134 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։


== Տես նաև ==
Սամեգրելո և Զեմո-Սվանեթ
Զուգդիդի շրջան


== Ծանոթագրություններ ==
Ալբերտո Սորիանո

Անվան այլ կիրառումների համար տե՛ս՝ Ալբերտո Սորիանո (այլ կիրառումներ)Ալբերտո Սորիանո (իսպ.՝ Alberto Soriano, օգոստոսի 27, 1920(1920-08-27), Բուենոս Այրես, Արգենտինա - հոկտեմբերի 20, 1998(1998-10-20), Բուենոս Այրես, Արգենտինա), արգենտինացի բուսաբան, գյուղատնտես և ֆիզիոլոգ։


== Կենսագրություն ==
Ծնվել է 1920 թվականի օգոստոսի 27-ին Բուենոս Այրեսում։
Colégio Nacional Mario Moreno-ում ստացել է բակալավրի աստիճան։ 1942 թվականին ավարտել է Բուենոս Այրեսի համալսարանի գյուղատնտեսության ֆակուլտետը, դարձել է բույեսրի ֆիզիոլոգիայի ամբիոնի ընթերակա, իսկ հետո Universidad Nacional del Litoral-ում զբաղեցրել է պրոֆեսորի պաշտոնը։
Մահացել է 1998 թվականի հոկտեմբերի 20-ին Բուենոս Այրեսում։


== Գիտական գործունեություն ==
Մասնագիտել է սերմնավոր բույսերի ուղղությամբ։


== Ծանոթագրություններ ==


== Արտաքին հղումներ ==
Ing. Agr. Alberto Soriano
Publications by Alberto Soriano Archived 2005-09-07 at the Wayback Machine.
Facultad de Agronomía. Universidad de Buenos Aires
Biografia em espanhol
Academia Nacional de Agronomia e Veterinária Archived 2007-09-27 at the Wayback Machine. (իսպ.)
Lista completa de suas obras Archived 2005-09-07 at the Wayback Machine.
Ռուբեն Հարությունյան

Ռուբեն Միքայելի Հարությունյան (սեպտեմբերի 23, 1946(1946-09-23), Երևան, Հայկական ԽՍՀ, ԽՍՀՄ), հայ գենետիկ։ Կենսաբանական գիտությունների դոկտոր (1982), պրոֆեսոր (1991), ՀՀ ԳԱԱ թղթակից անդամ (2006): ՀՀ ԲԳԱ անդամ (1997)։


== Կենսագրություն ==
Ռուբեն Հարությունյանը ծնվել է 1946 թվականին Երևանում։ 1969 թվականին ավարտել է Երևանի պետական համալսարանի կենսաբանության ֆակուլտետը։
1972 թվականից դասավանդում է Երևանի պետական համալսարանի կենսաբանության ֆակուլտետի գենետիկայի և բջջաբանության ամբիոնում, 
1991 թվականից՝ ԵՊՀ-ի կենսաբանության ֆակուլտետի գենետիկայի և բջջաբանության ամբիոնի վարիչ, 1982 թվականից՝ ՀՀ Գենետիկների և ընտրասերումնաբանների միության նախագահ, 1988 թվականից ԵՊՀ-ի կենսաբանության ֆակուլտետի գենետիկայի և բջջաբանության ամբիոնի պրոֆեսոր, 2006-2016 թվականներին՝ ՀՀ ԳԱԱ բնական գիտությունների բաժանմունքի ակադեմիկոս-քարտուղար, 2016 թվականից՝ ՀՀ ԳԱԱ նախագահության անդամ։ Դասախոսություններով հանդես է եկել ԱՄՆ-ում, Պաուլ Վալերի համալսարանում, Մոնպելիե, Ֆրանսիա (1987), Մեքսիկայի համալսարանում (1992), Մեքսիկա, Բոլոնիայի համալսարանում, Իտալիա (1994)։
Աշխատանքները վերաբերում են մարդու բջիջներում քիմիական մուտագենեզի և հակամուտագենեզի ուսումնասիրություններին։ Նախաձեռնել է հայերի մարդաբանության, էկոլոգիական և թունաբանական գենետիկայի ուսումնասիրությունները։ Հեղինակ է ավելի քան 150 գիտական աշխատանքների, 2 մենագրությունների և 2 ուսումնական ձեռնարկների։


== Պարգևներ ==
Գրեգոր Մենդելի մեդալ, 1981 թ.
Նիկոլայ Վավիլովի մեդալ, 1987 թ.
Անանիա Շիրակացու մեդալ, 1999 թ.
Երևանի պետական համալսարանի ոսկե մեդալ, 2007 թ.
Հայաստանի Բարձրագույն կրթության և գիտության նախարարության ոսկե մեդալ, 2009 թ.


== Երկեր ==
Ինչ են պատմում մեր գեները, Երևան, 1989 (համահեղինակ)։
Հայ ժողովրդի մարդաբանություն և էկոլոգիական գենետիկա, Երևան, 1996, (համահեղինակ)։
Detection of genotoxic and clastogenic effects of soils pollution in Armenia with application of Tradescantia (clone 02) test system | Modern Achievements in Population, Evolu¬tionary, and Ecological Genetics: International Symposium,Vladivostok –Vostok Marine Biological Station (MAPEEG-2015 / MolSy 2015), September 1–10, 2015 : Program & Abstracts. –Vladivostok, 2015. – 86 p. – Engl. ISBN 978-5-7442-1563-7. (համահեղինակ)
Detection of mutagenic activity of waters of Debed river and its basin (Armenia) | Materials of V International Yong Scientists conferance “Biodefersity, Ecology, Adaptation, Evolution.June 13-17,2011, Odessa, p. 255. (համահեղինակ)
Anticlastogens in mammalian and human cells | Springer-Verlag, New-York Berlin Heidelberg 1991: 125 p.


== Ծանոթագրություններ ==
Շուշանց

Շուշանց (թուրքերեն՝ Çatma, քրդ.՝ Sûsyan), գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բարիան

Անվան այլ կիրառումների համար տե՛ս՝ Բարիան (այլ կիրառումներ)Բարիան, գյուղ Արևմտյան Հայաստանում, Բիթլիսի վիլայեթի Մուշի գավառակում։ Գտնվում էր Նեմրութ լճից հարավ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Ալիխան Սամադով

Ալիխան Իմամխան օկլի Սամադով (ադրբ.՝ Əlixan İmamxan oğlu Səmədov, ապրիլի 27, 1964(1964-04-27), Սումգայիթ, Ադրբեջանական ԽՍՀ, ԽՍՀՄ), ադրբեջանցի երաժիշտ, բալաբանով ժողովրդական երգերի կատարող։ Ադրբեջանի Հանրապետության ժողովրդական արտիստ (2018):


== Կենսագրություն ==
Ալիխան Սամեդովը ծնվել է 1964 թվականին Սումգայիթում, երաժշտի ընտանիքում։ Նախնական կրթությունը ստացել է Սումգայիթում (1971-1979)։ Նա ուսումը շարունակել է Սամեդ Վուրգունի անվան երաժշտական ​​դպրոցում և Նարիման Նարիմանովի անվան երաժշտական ​​դպրոցում։ 1986 թվականին ընդունվել է Ադրբեջանի պետական ​​մանկավարժական ինստիտուտ։ Ավարտել է 1990 թվականին։
1993 թվականից ապրում է Թուրքիայում։ Հանտիսանում է Կադիկոյի ժողովրդական բանահյուսության կենտրոնի երաժշտական ​​ղեկավարը։ Համերգային ծրագրերով հանդես է եկել Գերմանիայում, Ֆրանսիայում, Ժապոնիայում, Իսպանիայում, Սինգապուրում, Մակեդոնիայում, Կոսովոյում, Ռումինիայում, Հունաստանում և Բուլղարիայում։ Ալիխան Սամեդովի ստեղծագործական երգացանկում օգտագործվել են ժողովրդական երգեր, ադրբեջանցի կոմպոզիտորներ Թոֆիկ Կուլիևի և Ալեքպեր Թաղիևի հանրաճանաչ երգեր։
2018 թվականի մայիսի 27-ին նրան շնորհվել է Ադրբեջանի ժողովրդական արտիստի պատվավոր կոչում։


== Պարգևներ և կոչումներ ==
Folk Dances — The Best Music, Ստամբուլ, 1993։
The Best Music & The Best Musician, Լեհաստան, 1996։
Թուրքական «Միլլիյեթ» թերթի հատուկ մրցանակ, Ստամբուլ, 1997։
Mine Akça, Ստամբուլ, 2004։
Երաժշտական ​​ստեղծագործության համար ՝ «Յաշամ մյուզիկ» հիմնադրամ, Ստամբուլ, 2005։
Ակադեմիկոս Յուսիֆ Մամեդալիևի անվան մեդալ, Ադրբեջան, 2007։


== Աղբյուրներ ==
Nidel, Richard (2005). World music: the basics. Psychology Press. pp. 214–. ISBN 9780415968003. Retrieved 2 May 2011. "ALIHAN SAMEDOV. Clarinet, balaban, zurna and sax player now residing in Turkey. Balaban."


== Ծանոթագրություններ ==
Հեսիոնե (օվկիանուհի)

Անվան այլ կիրառումների համար տե՛ս՝ Հեսիոնե (այլ կիրառումներ)Հեսիոնե (հին հունարեն՝  Ἡσιόνη), հին հունական դիցաբանությունում նիմփա-օվկիանուհի, տիտան Օվկիանոսի և Տեթիսի դուստրը։ Օվկիանուհի Հեսիոնեն Էսքիլեսի մոտ Պրոմեթևսի կինն է։ Համաձայն Ակուսիլաոսի՝ նա Պրոմեթևսից ունեցել է Դևկալիոնին։


== Ծանոթագրություններ ==
Բոլորկոն

Բոլորկոն, լեռնագագաթ Հայաստանի Լոռու մարզում, Վիրահայոց լեռների համակարգում, Տաշիր գետի ձախ կողմում, Մեդովկա գյուղից 1,5 կմ հյուսիս։ Բարձրությունը 1735 մ է։


== Ծանոթագրություններ ==
Մորիս Փոցխիշվիլի

Մորիս Թովմայի Փոցխիշվիլի (վրաց.՝ მორის ფოცხიშვილი, հունիսի 11, 1930(1930-06-11), Թիֆլիս, Վրացական ԽՍՀ, ԽՍՀՄ - 1997), վրացի բանաստեղծ։ ՍՄԿԿ անդամ 1962 թվականից։


== Կենսագրություն ==
Ավարտել է Թբիլիսիի պետական համալսարանի բանասիրական ֆակուլտետը (1954)։ 1982 թվականից եղել է «Նակադուլի» մանկապատանեկան հրատարակչության տնօրենը։ Հրատարակվել են Փոցխիշվիլիի «Բալենիները անձրևի տակ» (1957), «Սիրտը փնտրում է սիրտ», «Երջանկության ծիածանը» (1976), «Բացվի՛ր, երկինք» և այլ ժողովածուներ։ Գրել է նաև մանուկների համար։ Նրա բազմաթիվ գործեր վերածվել են երգի։ Փոցխիշվիլին նշանակալից ավանդ ունի հայ գրականության լավագույն նմուշները վրացի ընթերցողին ներկայացնելու գործում։ Նրա թարգմանությամբ լույս են տեսել Հովհաննես Շիրազի («Աստղերը Սևանում», 1959, Շ․ Նիշնիանիձեի հետ) և Վահան Տերյանի («Սիրտ-ծաղիկ», 1983) ժողովածուները։ Թարգմանել է նաև Հովհաննես Թումանյանի, Ավետիք Իսահակյանի, Եղիշե Չարենցի, Համո Սահյանի, Վահագն Դավթյանի և այլ բանաստեղծների գործերից։ Արժանացել է Հովհաննես Թումանյանի անվան գրական մրցանակի (1982)։ Պարգևատրվել է «Պատվո նշան» շքանշանով, Ալբերտ Շվայցերի անվան խաղաղության միջազգային մեդալով։


== Մորիս Փոցխիշվիլին հայերեն ==
Աքիլեսյան գարշապար; Իմ սերը; Ներկած խիղճ; Երկնագույն մակագրություն։ Վրացական պոեզիա, Ե., «Արմավ», 2017, էջ 14-16։ Թարգմ.՝ Գագիկ Դավթյան։
Կասինասկո

Կասինասկո  (իտալերեն՝ Cassinasco), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 646 մարդ (2008)։ Բնակչության խտությունը՝ 55 մարդ/կմ²։ Տարածքը կազմում է 12 կմ²։ Փոստային ինդեքս՝ 14050։ Հեռախոսային կոդ՝ 0141։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նոբլեխաս

Նոբլեխաս (իսպ․՝ Noblejas) մունիցիպալիտետ Իսպանիայում։ Մտնում է Տոլեդո պրովինցիայի Կաստիլիա լա Մանչա ինքնավար համայնքի կազմի մեջ։ Մունիցիպալիտետը գտնվում է Մասե դե Օկանիա շրջանի կազմում։ Տարածքը զբաղեցնում է 70 կմ²։ Բնակչությունը 3556 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 58 կմ։
Քաղաքի հովանավորն է համարվում սուրբ Մարիա Մագդալենան։


== Բնակչություն ==


== Նկարներ ==

		


== Ծանոթագրություններ ==


== Արտաքին հղումներ ==
Պաշտոնական կայք
Callejero Archived 2016-03-10 at the Wayback Machine.
Լորեն Սթոուն

Լորենս Սթոուն (անգլ.՝ Lawrence Stone, դեկտեմբերի 4, 1919(1919-12-04), Էպսոն, Սյուրեյ, Անգլիա, Մեծ Բրիտանիայի և Իռլանդիայի միացյալ թագավորություն - հունիսի 16, 1999(1999-06-16), Լոնդոն, Մեծ Լոնդոն), անգլիացի պատմաբան։ Անգլիայի պատմության հետազոտող։ Ամերիկյան փիլիսոփայական ընկերության անդամ (1970) և Բրիտանական Ակադեմիայի (1983) ներկայացուցիչ։  Փրինսթոնի համալսարանիում պատմության պրոֆեսոր (1963-1990)։
1933-1938 թվականներին սովորել է հեղինակավոր Չարթերհաուզ դպրոցում, հետո Սորբոնի և Օքսֆորդի համալսարաններում՝ մինչև 1940 և 1945-1946 թվականները։ Այնտեղ աշխատել է 1947-1963 թվականներին։
Երկրորդ համաշխարհային պատերազմի տարիներին ծառայել է նավատորմի կազմում։
1963-1990 թվականներին եղել է Փրինսթոնի անվան համալսարանի պատմության պրոֆեսոր։


== Անձնական կյանք ==
1943 թվականին ամուսնացել է ֆրանսուհու հետ։


== Աշխատություններ ==
Sculpture in Britain: The Middle Ages, 1955 (2nd edn. 1972), Penguin Books (now Yale History of Art)
An Elizabethan: Sir Horatio Palavicino (1956)
The Crisis of the Aristocracy, 1558-1641 (1965)
The Causes of the English Revolution, 1529-1642' (1972)
Family and Fortune: Studies in Aristocratic Finance in the Sixteenth and Seventeenth Centuries (1973)
"Early Modern Revolutions: An Exchange: The Causes of the English Revolution, 1529-1642: A Reply," Journal of Modern History Vol. 46, No. 1, Մարտ, 1974
The Family, Sex and Marriage in England, 1500-1800 (1977)
"The Revival of Narrative: Reflections on a New Old History," Past and Present 85 (Nov. 1979) pp  3–24
The Past and the Present (1981)
An Open Elite? England 1540-1880 (1984)
Road to Divorce: England, 1530-1987 (1990)
Uncertain Unions: Marriage in England, 1660-1753 (1992)
Broken Lives: Separation and Divorce in England, 1660-1857 (1993)
An Imperial State at War: Britain from 1689 to 1815 (1994) editor


== Ծանոթագրություններ ==


== Արտաքին հղումներ ==
Մահացած մասնակիցներ - Բրիտանական Ակադեմիա